Farma 1 (Hrvatska)

***Farma 1*** ili ***Farma 1 (Hrvatska)*** je naziv za prvu sezonu hrvatskog reality showa ''Farma''. Originalno se emitirao na programu Nova TV od ožujka do lipnja 2008.

## Voditelji
* Mia Kovačić
* Davor Dretar Drele

## Mentor
* Josip Tučkorić - Joža

### Događaji
Prvog dana šoua na farmu je došlo 14 stanara (farmera). To su uglavnom poznate osobe i osobe iz javnog života.

Svakog tjedna farmeri napreduju u razvoju farme i izvršavaju zadatke koje im je zadao i objasnio farmer mentor. Na taj način mogu dobiti životinje za koje se kasnije moraju brinuti. Osim životinja, dobivaju i biljne kulture. Jednom na tjedan svi se skupljaju na obiteljski sastanak na kojem svatko može anonimno napisati što misli o nekomu ili nečemu.

U dvoboju su se u 4. tjednu sukobili Lupino i Alen, a pobjedio je Lupino. Poslije duela došlo je do fizičkog sukoba između Lupina i Stipe, pa su obojica diskvalificirana, a Alen je ostao na farmi.

U početku 5. tjedna stanari su dobili vijest da na farmu dolazi nekoliko novih farmera, a već na početku drugog to se i dogodilo. Na farmu su stigli Nataša Bebić, Neno Pavinčić, Jura Gašparac te Slađana Petrušić - Slađa.

Od 7. tjedna su za sluge mogli biti izabrani dva muškarca ili dvije žene, a dopušteni su i muško-ženski dvoboji (samo u znanju). U 7. tjednu Slađa je prekršila jedno od glavnih pravila farme i prenijela neke informacije iz vanjskog svijeta. Kažnjena je time što je postala prva duelistica, a pošto je nastavila davati informacije poslana je u izolaciju. Takvu kaznu je odbila i svojom voljom napustila show.

U finalu su ostali Dvina, Ivana, Jelena i Rafo, a u istom tjednu pridružili su im se svi bivši stanari (osim diskvalificiranih Stipe i Lupina). To je bio i tjedan biranja naj-farmera u nekoliko područja. S najviše glasova gledatelja pobijedio je Rafo, druga je bila Jelena, treća Ivana, a četvrta Dvina.

### Farmeri
* **Rafael Dropulić** - napustio farmu u 13. tjednu, pobjednik
* Jelena Urukalo - napustila farmu u 13. tjednu, finalistica
* Ivana Marić - napustila farmu u 13. tjednu, finalistica
* Dvina Meler - napustila farmu u 13. tjednu, finalistica 
* Alen Macinić - napustio farmu u 12. tjednu
* Neno Pavinčić - došao na farmu u 6. tjednu, a napustio ju u 11.
* Stefany Hohnjec - napustila farmu u 10. tjednu
* Hana Hadžiavdagić - napustila farmu u 9. tjednu
* Aleksandra Grdić - napustila farmu u 8. tjednu
* Jura Gašparac - došao na farmu u 6. tjednu, a napustio je u 7.
* Slađana Petrušić Slađa - došla na farmu u 6. tjednu, a svojevoljno je napustila u 7.
* Nataša Bebić - došla na farmu i napustila je u 6. tjednu
* Davorin Bogović - napustio farmu u 5. tjednu
* Stipe Drviš - diskvalificiran u 4. tjednu zbog fizičkog sukoba s Lupinom
* Ivan Lepen Lupino - diskvalificiran u 4. tjednu zbog fizičkog sukoba sa Stipom
* Josipa Pavičić - napustila farmu u 3. tjednu 
* Boris Kosmač - napustio farmu u 2. tjednu
* Fuad Backović Deen - napustio farmu u 1. tjednu

### Tjedne uloge
Svakog tjedna jedan od farmera postaje gazda farme i on daje zadatke ostalima. Njegov, ali i rad svih ostalih stanara nadzire farmer mentor. Gazda u svakom tjednu izabire slugu i sluškinju, a jedno od njih, također njegovom odlukom, na kraju tjedna postaje prvi duelist. Drugog duelista izabiru gledatelji telefonskim glasovanjem. Pobjednik u dvoboju ostaje na farmi, osim ako dođe do nekakve izvanredne situacije.

Tamnijom bojom u tablici označen je duelist koji je izgubio u dvoboju.

## Vanjske veze
* Službena stranica Farme
* Farma na T-portalu